उपयु‍र्क्त कथन के साथ यह महत्त्वपूर्ण है कि दंत कथाओं में कहें गए विचार भाव को प्रतीकात्मक बनाने के लिए जिन–जिन माध्यमों की जरूरत पड़ी वह भी प्रकृति में विचरण करने वाले प्राणी,जो कथाओं के प्रथम पात्र थे। यही प्रेरणा ही आरम्भ में मनुष्य को एक सूत्र में पिरोने लगी थी ;इसलिए आचार–विचार और व्यवहार भी आवश्यक जान पड़ा। इन तीनों को प्रतिबिंबित करने के लिए मनुष्य के अंदर घटने वाली घटनाओं की शरण में जाना तब स्वाभाविक और अनिवार्य हो गया था। इन सारे संर्षों के बाद जो चीज स्थायी रूप से मानव को प्राप्त हुई वो था–‘कथा–सूत्र’ । कथाओं के माध्यम से पशु- पक्षियों के आचरण का सहारा लेकर कथा का प्रचलन आगे बढ़ा।